সুই সম্রাট ওয়েন
সুই সম্রাট ওয়েন (隋文帝; ২১ জুলাই, ৫৪১ – ১৩ আগস্ট, ৬০৪) ছিলেন চীনের সুই সাম্রাজ্যের (৫৮১ – ৬১৮) প্রতিষ্ঠাতা ও প্রথম সম্রাট। তার পারিবারিক নাম ছিল ইয়াং জিয়ান, সিয়ানবেই নাম পালিউরু জিয়ান, এবং ডাকনাম নালুওইয়ান। তিনি বৌদ্ধ ধর্মের অনুসারী ছিলেন এবং তার সাম্রাজ্যে বৌদ্ধ ধর্ম প্রচারের জন্য কাজ করেন। জিন সাম্রাজ্য সময়কালের পর চীনকে পুনরায় একত্রিত করার জন্য তাকে চীনের ইতিহাসের একজন গুরুত্বপূর্ণ শাসক বলে অভিহিত করা হয়। তার শাসনামলে চীনের মহাপ্রাচীর বর্ধিতকরণের কাজ করা হয় এবং গ্র্যান্ড খাল খনন করা হয়।
কিন সাম্রাজ্য
চিন সাম্রাজ্য উত্তরে বিস্তার লাভ করার পর, কিনরা তাদের রাজ্যের উপর নিয়ন্ত্রন হারাতে থাকে। উত্তরের কিছু সম্প্রদায়, যাদের চিনরা হু নামে চিনত, মুক্ত ছিল। অরডোর মরুভূমিতে বসবাসকারী সিওংনু সম্প্রদায় কিন কৃষকদের সাথে ব্যবসা নিষিদ্ধ করে দেয় এবং প্রায়ই হামলা করে তাদের পিছু হটতে বাধ্য করে। সেনাপ্রধান মেং তিয়ানের নেতৃত্বে এক সামরিক অভিযানে খ্রিস্টপূর্ব ২১৫ অব্দে তারা সে অঞ্চল বিজয় করে। কৃষকরা সেখানে কৃষিকাজ শুরু করে এবং বিপ্লব করে আলাদা হয়ে যায়। পরবর্তীতে হানরাও তাদের জনসংখ্যা বৃদ্ধি পেতে থাকলে অরডোসের দিকে বিস্তার লাভ করতে থাকে।